
14. januar 2011 


Nyt fra SUFOl's Fotoafdeling 

Af Ole Henningsen 

Var det lige en UFO, jeg så? 

Sådan lød overskriften i Ekstra Bladets netavis, da en mand fra Fredericia havde henvendt sig med 






øverst det bedste af de 4 modtagne fotos taget af Jørgen 
Bertelsen fra Fredericia af et stærkt lys på den østlige 
morgenhimmel den 2. januar 2011. 

Nedenunder ses en udsnitsforstørrelse af lyset. 

Tv. ses en endnu kraftigere forstørrelse af lyset med 
ændrede lys- og kontrastforhold. 

Derved ses, at der er en kraftig lyskilde i midten af 
aftegningen med en lysende streg rundt om. 

Den lysende streg skyldes en lang eksponeringstid på 
billedet, der er på 4. sekunder ifig. billedets elektroniske 
data. 

Ved anvendelse af stativ for en sådan optagelse ville man 
have fået et foto uden rystelser og streger og med kun en 






enkelt skarpt aftegnet lyskilde. 



Øverst ses Jørgen Bertelsens 
billede af østhimlen den 2. januar 
om morgenen. 

Lysforholdene er ændret i et 
forsøg på at fremhæve evt. andre 
detaljer i billedet. Den aflange 
aftegning øverst th. er en refleks. 

På billedet ses yderligere 5 små 
iyspunkter udover det store 
markante midt i biiledet. 

SUFOI's Fotoafdeling har 
sammenlignet Jørgen Bertelsens 
foto med et udsnit af østhimlen 
set med planetarieprogrammet 
Starry Night på samme tidspunkt, 
som fotograferingen fandt sted. 

Derved ses et perfekt 
sammenfald med ikke alene den 
stærktlysende planet Venus men 
også med 4 andre stjerner 
placeret nøjagtig som på 
fotografiet. 

Illustration: Ole Henningsen m/Starry Night 

Som det ses er der ingen tvivl om, at det er planeten Venus, Jørgen Bertelsen har ladet sig mystificere af og 
fotograferet. Han er dog i godt selskab. Planeten Venus har ofte givet anledning til „ufo-jagt". Det er dog aldrig 
lykkedes at fange planeten endnu. Den er iøvrigt p.t. små 100 mio km borte. 

Jimmy Carter så Venus som ufo 

Tidl. USA-præsident Jimmy Carter havde som guvernør i 1969 en lignende observation sammen med en række andre 
mennesker. Hans observation - og andre indberettede observationer af Venus - kan i detaljer læses i UFO-Mail nr. 32. 
Planeten Venus er såmænd også blevet jagtet i bil på Lolland den 13. maj 1980 af to Lolland-Falsters Folketidende 
medarbejdere og iagttaget fra to af politiets patruljevogne. 







Lolland-Falsters Folketidende 13. maj 1980: 

Folketidendemedarbejdere og politi i patruljevogne på Lolland jager planeten Venus. Skulle 
nogen være i tvivl: De fik ikke fanget den! 



18.12 DNT fra Søllested, Lolland. 

Foto: Ole Henningsen 

Ekstra Bladets beretning om „ufo-billederne" fra Fredericia og de efterfølgende kommentarer fra netavisens læsere kan 
ses på adressen: http://ekstrabladet.dk/nyheder/videnskab_og_teknik/articlel482704.ece 

Spændende lys på himlen over Valby 

En 19-årig ung mand lavede den 22 . september 2010 om aftenen ved 20-tiden nogle optagelser 
ved Ny Ellebjerg Station ved Valby. På to af billederne ses ejendommelige lysaftegninger. 

Fotografen fortæller herom: 

„Jeg sad netop og bladrede nogle billeder igennem, da jeg faldt over to billeder fra september, hvor jeg var ude og lege 
med mit Canon EOS 40D. 

Desværre er det første af mine to billeder stærkt farveredigeret i programmet iPhoto, men der er som sådan ikke 
,Photoshoppet' yderligere med billedet." 

Fotografen har altså ikke observeret noget usædvanligt på himlen, da han tog billederne, der er taget med en 
eksponeringstid på 2 sek. 





Fotografen tog adskillige billeder fra Ny Ellebjerg S-togs Station den 22. september 2010 kl. 
ca. 20. På de to øverste billeder, der er taget med 6. sek. mellemrum, ses to næsten vandret 
placerede lys på himlen. Disse lys findes ikke på det nederste foto, der er taget 2 min. og 21 
sek. senere. 




Billede nr. 2 i 
udsnitsforstørrelse. 

Hvis man finder det 
originale billedes 

midterpunkt (med et 
diagonalkryds)^ påvises at 
de „svagere og uldne" 
lysaftegninger på himlen er 
forårsaget af de stærke 
lyskilder uden for 

bygningerne - de røde pile. 
Hvis de to øverste lyse 
aftegninger var forårsaget 
af reflekser, burde de 
forårsagende lyskilder 

kunne ses i samme afstand 
diametralt modsat billedets 
midterpunkt - men sådanne 
lyskilder findes ikke - gul 
pil. 

De to lys er derfor ikke 
reflekser! 



Udsnitsforstørrelser af de to første fotos viser „runde lys" mere eller 
mindre forbundet af en lysende streg. Vær opmærksom på, at billederne er 
taget med en eksponeringstid på 2. sek. 






lys på himlen i løbet af 6 sek. har flyttet sig i pilens retning. På det 3. 
billede^ der er taget 2 min. 21 sek. senere^ er lysene ikke længere at se. 

Illustration: Hans Bødker 

Flere forklaringsmodeller har været diskuteret af SUFOI's fotokonsulenter i denne sag med de usædvanlige aftegninger. 
Kunne det være en speciel form for reflekstegning? 

Var billedet måske taget gennem en rude, og aftegningerne genspejlinger af lys fra kameraet eller andre lys bag 
fotografen? 

SUFOPs mangeårige fotokonsulent Hans Bødker, der er pensioneret overtrafikflyveleder og tidl. pilot mindede om en 
sag, som vi i ufo-mail beskæftigede os med i 2005 fra Washington D.C. i USA. 

Her havde en optagelse fra et automatisk webkamera vist en speciel aftegning på himlen. 



Lysende streger og runde lysaftegninger på himlen på en webkameraoptagelse fra Washington 
D.C. 


Kameraet tilhører National Park Service, og optagelsen er fra om morgenen den 10. februar 
2005 mellem kl. 03.15 og 03.30 EST og er automatisk sendt ud på internettet, hvor det bl.a. 
biev vist og diskuteret. Der var med stor sandsyniighed taie om et fiy på vej til landing i 
Washington Internationale lufthavn. Den lange streg er lys fra flyets landingslys og prikkerne 
skyldes flyets flash lys, der når at komme med flere gange p.g.a. den lange eksponeringstid. 

Se yderligere omtaie af billedet i UFO-Mail nr. 51. 



SUFOI's 
fotokonsulent 
Hans Bødker 


Hans Bødker siger om de to fotos fra Ny Ellebjerg Station: 

„Der er overordentlig stor lighed mellem fotoet fra Washington, og det Nicolas har fotograferet. 
Den lange eksponeringstid på 2 sek. har gjort det muligt for flashlyset at komme med flere gange, 
mens det faste lys ses som en lang stribe. 

Det er meget tydeligt, når man også ser togets røde lys, der ligeledes er trukket ud pga. den lange 
eksponeringstid. 

Der er for mig ingen tvivl om, at det er et fly Nicolas har fotograferet!" 

Hans Bødker har som amatørastronom foretaget mange fotografiske eksperimenter. Således har 
han lavet en del såkaldte timelapse-optagelser, som er lagt på nettet. 

De kan ses på adressen: http://www.youtube.com/watch?v=yAPMzZCMITw 

Hans Bødker kom i tanker om, at han under sit arbejde med en af disse timelapse-optagelser af 
vindmøller om natten havde bemærket et mindre fly passere hen over sig. 

Det blev til to billeder, der er interessante, da man på disse billeder kan se det forbipasserende flys 



Originalfoto 
forpipasserende fly 
SUFOI's Hans 

2010. Dette fly var 
optagelsesbetingelser. 

Set/fotograferet anvendte udstyr og 

fra denne ses flyets som 

lyse streger samt regelmæssige „blink". 

Sådanne optagelser vil variere afhængig af 
udstyr, optagelsesvinkel, afstand, 

flytype/lysføring og afstand. 

Foto: Hans Bødker 

Efter at have gennemgået de foreliggende data i sagen er ingen af SUFOI's fotokonsulenter i tvivl om, at det er et fly 
med lysføring, Nicolas har fået med på to af sine i øvrigt flotte aftenoptagelser fra Ny Ellebjerg Station. 

Lys aftegning på foto fra Aunsbjerg 

Jeg er på vej hjem fra arbejde og synes, at skoven er smuk med alle efterårsfarverne. Hvad er den 
lyse aftegning på det ene af mine billeder? 

„Jeg sender jer hermed et billede, som jeg synes er mærkeligt:-) 

Billedet et taget den 1. november 2010, kl. 13.20 ved Aunsbjerg skoven i nærheden af 8620 Kjellerup. 
Jeg tager billedet med et Olympus digital kamera 1030sw på 10.1 megapixel. 

Jeg er på vej hjem fra arbejde og synes, at skoven er smuk med alle efterårsfarverne, derfor tager jeg 3 billeder på en 
strækning på 50 meter. Med samme indstilling. De to andre billeder er der ikke noget på udover skoven altså. 

Det er stille vejr, og jeg observerer ikke andet. Der er ingen trafik/biler eller andre udover mig på det tidspunkt. 

Jeg ser ikke den runde ,et eller andet', før jeg overfører billedet til min computer." 



Det modtagne foto med de flotte efterårsfarver samt 
en lys rund aftegning næsten midt i billedet. 
Aftegningen blev ikke observeret af fotografen 
under fotograferingen. 

Tv. udsnitsforstørrelse af den lyse aftegning. 


Det fremgår af billedets elektroniske data, at fotoapparatets blitz har været anvendt i forbindelse med optagelsen, og 
dette er med til at pege på forklaringen. 

Der er ingen tvivl om, at den runde aftegning skyldes en meget lille partikel i luften meget tæt på kameraets objektiv. 
Aftegningen har efterhånden på dansk fået betegnelsen „en orb". 

Partiklen kan være støv, fugt eller lignende, og er blevet kraftigt oplyst af den automatisk udløste blitz, som har været 
anvendt ved optagelsen. 

Fotografen har efterfølgende sendt flere fotos taget senere på nogenlunde samme skovstrækning om aftenen. 







Fotografens aftenfoto fra nogenlunde samme vejstrækning (øverst) samt med ændrede 
lysforhold (nederst) viser samme slags lysende runde aftegninger = orber. Samme type som 
på det oprindeligt fremsendte foto. 

En demonstration af, hvordan man med en rystet støveklud foran sit kamera kan fremkalde sådanne „orber" kan ses i 
UFO-Mail nr. 114 i artiklen »Senest efterforskede fotosager fra SUFOI's Fotoafdeling«. Det skal tilføjes, at det er en 
glimrende demonstration, men at den ikke tilrådes pga. støvfaren for kameraet. 





Lysprikker på himlen set fra Sydsjælland 

39-årige Daniel Irvold tog en række fotos fra Dybsø Fjordbanke mellem Næstved og Vordingborg af 
små lys på den sydvestlige himmel lige efter solnedgang den 12. december 2010. 

F I 




øverst ses det skarpeste af Daniel Irvolds fotos, der er taget uden stativ. 

Nederst er billedet gjort mørkere og kontrasten er forstærket for at tydeliggøre de 
observerede lys på sydvesthimlen. 

Daniel Irvold fortæller om optagelserne: 

„Søndag den 12/12-2010 kl. 16.17 tog jeg billeder med fire lysende prikker på. De tre i en næsten lige linje og den 
fjerde i en ret vinkel ned mod horisonten i venstre side. 

Biiledet er taget i retning mod syd,syd vest fra Dybsø Fjordbanke i Kostræde Banker, 4750 Lundby i kompasretningen 
230 grader fra positionen 55° 7'30.28"N 11°48'24.65"0. 

Prikkerne var synlige i lang tid. Jeg lage mærke til dem ca. 15.50, og de forsvandt, efterhånden som solen forsvandt. 
Jeg er ikke sikker på, om de fiyttede sig, i så fald var det ikke meget." 

Men hvad var det så, Daniel Irvold observerede og fotograferede? 






Udsnit 1 af originalfoto med 
ændrede lys- og kontrastforhold. 
Bemærk forskellen på de to 
aftegninger. Den øverste er 
„trukket ud". Den nederste 
næste helt rund. 


Udsnit 2 af originalfoto med 
ændrede lys- og kontrastforhold. 
Der ses igen forskel i de to 
aftegningers facon som på 
udsnit 1. 


Observationsstedet befinder sig nedenunder en af de meget travle luftkorridorer til og fra Skandinavien og 
observationsretningen er næsten parallel med denne luftrute. 

Billederne har givet anledning til adskillige overvejelser om en forklaring, men det er umiddelbart opfattelsen blandt 
SUFOPs fotokonsulenter, at der formentlig bl.a. er tale om fjerne fly med meget kort contrail/kondensstribe belyst af 
den nedgåede sol, evt. i kombination med fly med tændt landingslys. I den forbindelse gøres opmærksom på, at nogle 
piloter vælger at flyve med landingslysene tændt, ikke for at se, men for at blive set i tæt trafikale områder. 

Desuden peges der på en astronomisk årsag, planeten Mars, som årsag til den lille runde lysftegning nederst til venstre 
i Daniels Irvolds foto. 

Med placeringen på himlen har planeten Merkur været inde i overvejelserne, men da den viser faser, og p.t. ses som et 
lille lysende segl, er denne forklaring alligevel ikke sandsynlig. 

En 100% sikker forklaring er dog ikke påvist. 

Forelagt disse overvejelser, svarer Daniel Irvold efterfølgende: 

„Jeg har efterfølgende holdt øje med himlen, og jeg har en enkelt gang set lignede prikker på samme tidspunkt af 
dagen og under lignede lysforhold. 

I lørdags var jeg ude at gå en tur på samme tidspunkt, og det var klart vejr. 

Der så jeg flere lys, men denne gang var der en lille hale på, så jeg Ikke var I tvivl om, at det var fly. Så jeg er enig I 
jeres konklusion, selv om jeg I starten troede, at der måske kunne være tale om satellitter. " 

Men har ufo-mails læsere andre underbyggede forklaringer? 


Mystisk foto fra 1974 

Hvad er den ejendommelige aftegning på det sort/hvide negativ fra 1974? 
Fotokonsulenter mener et, fotografen noget andet. Kan læserne hjælpe? 

Det er efterhånden sjældent, at SUFOI's Fotoafdeling modtager negativer til undersøgelse. Det er kun sket to gange i 
2010. Det ene foto var en farveoptagelse fra udlandet, som desværre indeholdt for få data, til at der kunne foretages 
en nærmere undersøgelse af den danske turists aftenoptagelse fra Cypern tilbage i juni 1995. 

Det andet foto er fra en optagelse med et sort/hvid negativ fra 1974. 

HVAD er dette på min hjemmeside? 

sådan skrev John Valbjørn Christensen, Ulkestrup på Sjælland til SUFOI for godt et års tid siden. 

„Det er ikke noget der Javer', skrev han i sin henvendeise, nu har det jo iigget gemt i så mange år, men jeg syntes Uge 
I skuiie se det ." 

Han havde lagt nogle ejendommelige fotos ud på sin hjemmeside og kommenterede dem selv således: 

Jeg har altid haft en lille interesse i: findes der andre kloder, der er liv på, bare sådan lige i nærheden af vores klode?? 
Findes der UFO 's eller USO 's ?? 

Med alle de nye TV kanaler, kan man se meget mystik: Roswell, etc, etc. spændende og interessant. Har lige scannet 
over 3.000 negativer ind taget over en 40-årig periode. 

Se hvad jeg ,faldt over' og døm selv. 



Med vilje har jeg intet gjort ud over at scanne. Ingen ramme, ingen signatur, ingen retusch. 
Kigger på positivet jeg lige skulle til „at skære til"; HVAD er det th. for skorstenen, har jeg set 
for meget TV?? 




Hen til side 18 i negativalbummet, hvad står der i indexet: ? Intet andet end et ? 
En Tri X 400 asa exponeret Juni 1974. 

Jeg har selvfølgelig scannet negativet ind igen, stadig intet fjernet, men ladet scanneren 
forstørre. Havde det nu været en 100 asa film istedet!!!!! 



„Nakkehårene rejser sig Udt, jeg skal stadig ikke have renset noget som helst på dette foto. 
Den sorte klat må være snavs^ striberne er jo luftledninger. 

Jeg mener helt bestemt det er taget på Tårnvej, over min kammerat JN 's genboer i Rødovre 
tæt på Vestvolden. 

Flyvevåbenet havde noget radarstation, tror jeg, der var en høj antennemast på volden, 
vistnok også på den tid, ikke langt fra hvor dette billede menes taget. 

Har nogen kommentarer til dette foto skriv venligst på: jovach@mail.tele.dk eller i min 
gæstebog. Billedet er forstørret og scannet i 4800 dpi. 

Hvorfor kiggede jeg op? Jeg har taget det billede, og glemt det?? Først ,fremkaldt' i en scanner 
35 år senere. På den tid havde jeg små børn, så tankerne er hurtigt røget i en anden 
retning!!!!" 






sådan præsenterer John Valbjørn Christensen selv sit foto fra juni 1974 på sin hjemmeside: 
http://www.jovach.dk/11387871 

SUFOI's efterforskning 

Efter at have modtaget John Valbjørn Christensens scanninger af negativet har der været adskillige overvejelser blandt 
SUFOPs fotokonsulenter om, hvad man ser på billedet, og hvordan fotoet yderligere kan undersøges. 

Fotografen nævner ikke selv, at han har observeret objektet under selve fotograferingen. Noget sådant ville formentlig 
også være printet i hans hukommelse selv så mange år senere. Og der ville ganske givet være taget mere end et 
billede, hvis der havde været et synligt objekt på himlen. 

Objektet er ikke placeret midt i billedet! Det ser mere ud, som om det er skorstenen, man har villet fotografere! 

Er der tale om elledninger (5?) eller snore på et tørrestativ? Er det en spejling af en loftslampe, eller ville en sådan 
spejling ligge mere vandret på billedet? 

En af fotokonsulenterne anfører, at man ikke helt kan udelukke, at der er tale om et arrangeret billede, eller et forsøg 
på at lave et spændende billede, der så er gået i glemmebogen for at blive genopdaget mange år senere. 

Den „halo" der findes rundt om objektet kunne tyde på, at der er sket noget i fremkaldelsen, som har påvirket filmen 
kemisk. Har fotografen fremkaldt i eget mørkekammer? Måske kunne en luftboble eller en urenhed på negativet under 
fremkaldelsen have sat spor. 

Kemien er altså en mulighed, men så vil man forvente flere lignende pletter, ja i nogle tilfælde rigtig mange. 

Negativer undersøges 

Der var dog stor enighed om, at man ikke kunne komme nærmere en forklaring, hvis man ikke havde det originale 
negativ i hænderne og også meget gerne de øvrige negativer, der måtte være taget/fremkaldt samtidig med det 
originale billede. 

Billederne dukkede beredvilligt op fra fotografen og blev scannet igen og senere undersøgt af vor nestor på området, 
Hans Bødker, der for år tilbage undersøgte alle SUFOI's fotosager. Det var før den „elektroniske" fototidsalders 
begyndelse. 

Efter at have gennemgået negativmaterialet noterer Hans Bødker bl.a.: 

„Der er ingen spor på negativerne af rester af kemikaiier, så som fedt pietter eiier andet, der skyer vand, som har 
kunnet påvirke fremkaideisesprocessen. Jeg har heiier ikke fundet sådanne pietter andre steder på negativstrimierne, 
hvilket gør muligheden for kemisk påvirkning mindre, selvom den kraftige kantdannelse peger i den retning. 

Ved nøje studie af den lyse ring ses, at der er korndannelse i selve ringen, korn der ikke adskiller sig fra den resterende 
del af negativet. Dette taler stærkt imod en kemisk påvirkning." 

Hans Bødker ser sig så om efter andre forklaringsmodeller og skriver videre: 

„Det fremgår ikke, om billedet er taget ud gennem en rude. 

Selve objektet virker fysisk og symmetrisk, en lille smule ovalt, med skarp aftegning i ringene og noget, der ligner 
genskin eller kraftigere lys i midten, der leder tankerne hen på en glaslampe, hvor pæren skinner kraftigere igennem i 
midten. Den lyse ring uden om kan være dannet ved et luftmellemrum mellem glasskærm og loft eller væg, så lyset 
skinner uhindret på det hvide loft eller væg rundt om lampen. 

Billedet er taget skråt opad, hvilket passer fint med en spejling af en rund loftlampe, der pga. vinklen vil fremstå svagt 
oval. Der er her ikke nogen konflikt med luftledningerne, der ser ud til at være foran objektet, det vil de også være ved 
en spejling. 

Jeg mener en spejling er den mest sandsynlige forklaring, naturligvis forudsat at billedet er taget gennem et vindue." 

Ikke refleks siger fotografen 

Den sidste forklaring køber fotografen John Valbjørn Christensen ikke uden videre og melder bl.a. tilbage til SUFOI: 

„Jeg troede, at folk der var interesserede i at finde ud af OM det er et UFO, og ikke genspejlinger i f.eks. vinduer. Jeg 
mener, at man overhovedet KAN være i tvivl om genspejlinger, det vil jeg som fotograf i over 40 år påstå. 

Jeg syntes, det jeres fotokonsulent skrev, var noget sludder: Der er helt tydeligt ikke tale om genspejlinger, og der var 
intet i den stue på pågældende adresse, der kunne genkendes som lampe. Objektet har helt klart ikke ligget vertikalt, 
og jeg står nede og er selvfølgelig i en skrå vinkel for at tage det. 

Jeg har sendt materiale til 2 steder i USA for at få kommentarer ti! det. 

Jeg syntes helt klart at mit billede er spændende, men at ingen rigtig tror på ufoér, heller ikke SUFOI. 

Måske får jeg en respons en dag, da billederne ligger på min hjemmeside." 



Udsnitsforstørrelse af originalfotoet med kraftigt ændrede lys- og kontrastforhold. 


Hvad siger læserne? 

Det er altid sværere med undersøgelser af observationer, der ligger langt tilbage i tiden. 
Med fotografier har man måske noget mere konkret at holde sig til, eller har man? 

I den foreliggende sag er der adskillige løse ender i relation til selve optagelsen. Spørgsmål som ikke uden videre kan 
afklares så mange år efter. 

Billedet er er dog stadig et af de mere spændende, der er dukket op til undersøgelse i de senere år, men hvad har 
læserne af kommentarer eller gode forklaringer på den usædvanlige optagelse? 


Der sker intet i øjeblikket? 

Af Ole Henningsen 

Når man er på live-TV sker det, at man overhales af virkeligheden. 

Medens BBC astronom Mark Thompson på TV var ved at 
udtrykke sin skuffelse over manglende aktiviteter på 
aftenhimlen, kunne alle hans seere beundre en flot 
meteor, der live fløj hen over himlen bag ham. 

BBC astronomen Mark Thompson var ude i aftenmørket 
for live at fortælle seerne, hvordan man med sit 
teleskop kunne finde og betragte vor nærmeste galakse 
Andromeda, da han vendte sig mod kameraet og 
beklagede det noget skyfyldte vejrlig, som ikke var 
særligt velegnet til astronomiske studier. 

Herved vendte han samtidig ryggen til og gik glip af en 
flot meteor fra stjerneskudssværmen Kvadrantiderne, 
der på himlen bag ham i nogen grad gjorde hans ord til 
skamme. 

Han kunne dog godt bagefter selv se det absurde og 
pudsige i situationen. 

Klippet med den lidt slukørede astronomiske BBC- 
medarbejder kan ses på 

adressen: http://www.dailymail.co.uk/sciencetech/articl 
e-1344591/Stargazing-Live-BBC-astronomer-Mark- 
Mark Thompson jokede bagefter med, at han nok var den Thompson-complains-lack-activity-meteor-shoots- 

eneste person i hele landet, der ikke så meteoren. sky.html 











Meteoritnedfald i Tyskland? 



Det usædvanlige billede ser næsten helt kunstigt og konstrueret ud, 
men er en af optagelserne fra meteoritforskeren Mark Vornhusens 
automatiske kamera i Schweiz fra den 8. januar kl. 17.51 MEZ. 

Foto: Mark Vornhusen 


En flot ildkugle blev den 8. januar 2011 kl. 17.51 MEZ fotograferet af automatiske kameraer fra 
Schweiz og Østrig. 

Måske meteoritnedfaid i Tyskiand? 

Der var et usædvanligt flot syn på himlen for opmærksomme og heldige observatører ved aftenstide den 8. januar 
2011 i store dele af Sydtyskland, da en ildkugle strøg over himlen i nordlig retning. 

Det er de automatiske kameraer hos to medlemmer af astronomisektionen Arbeitskreises (AK) Meteore e.V., der har 
fastholdt den spændende ildkugle. Kameraerne er placeret i Gals i Schweiz ved Bodensøen, og i Fornach i 
Oberosterreich. 

Med baggrund i fotografierne forsøger man nu nærmere at bestemme, hvor en evt. meteorit kan være faldet ned. 
Umiddelbart kunne det se ud til, at et nedfald kunne være i nærheden af byen Geislingen i Sydtyskland. 
Eftersøgningerne er gået i gang, og det ville virkeligt være et flot resultat, hvis de kunne resultere i fundet af en 
meteorit. Sidste gang dette skete i Tyskland var tilbage i 2002. 

Billeder, video og yderligere oplysninger på 

adresserne :http://www.meteoros.de/php/viewtopic.php?t=8145 oghttp://www. parhelia.de/storm/2011/vid_20110108_ 
165116.avi 

Mark Vornhusens store interesse er meteoritter, og han var en af de udlændinge, der straks tog til Danmark og hjalp 
med eftersøgningen af resterne af den meteorit, der faldt ned sydvest for Maribo på Lolland om aftenen kl. 20.08 den 
17. januar 2009. 

Det blev dog den tyske meteorit-ekspert Thomas Grau, der efter ihærdig eftersøgning i 6 dage fandt i alt 25,8 gr. af 
den nedfaldne meteorit. 













Når rumstationen ISS er på 

himlen 


Af Ole Henningsen 

Den internationale Rumstation ISS kan „fanges'' foran Solen og Månen 

I de seneste par uger, har man fra Danmark kunnet se ISS, Den internationale 
Rumstation, på himlen ved aftenstid. ISS holder nu en kortere pause, men kan ses 
igen om 3 uger. 

Efterhånden er der gået sport i at fotografere ISS, når rumstationen er fløjet foran 
Solen. Den 4. januar 2011 under solformørkelsen lykkedes det en fransk fotograf at 
indfange både Solen, Månen og ISS på samme billede. 



Under den partielle solformørkelse den 4. januar 2011 lykkedes det den 
franske ingeniør og astrofotograf Thierry Legault med stor dygtighed at 
indfange lidt af rummets dybde i et enkelt fotografi. 
Solen med en solplet (nederst th.) på 150 mio. kms afstand. Månen, 
400.000 km borte, dækkende en lille del af solskiven. Og endelig Den 
internationale Rumstation, ISS, der i 500 kms højde over Jorden også 
ses foran Solen. 



Meteoritentusiasten Mark 

Vornhusen fra Schweiz 
fotograferet under sit besøg i 
Danmark ved eftersøgningen af 
meteoritten, der faldt ned ved 
Maribo den 17. januar 2009. 
Nederst i billedet ses en lille 
ejendommelig sten, der blev 
fundet af Mark Vornhusen. 
Desværre var det ikke en del af 
meteoritten Maribo, som den 
kom til at hedde. 

Foto: Ole Henningsen 


Foto: Thierry Legault 

Thierry Legault's mange fantastiske billeder - også af ISS foran Solen og Månen - kan bestemt anbefales et nærmere 
studium og ses på adressen: http://www.astrophoto.fr/ 




Den 10. januar 2011 fotograferede amatørastronomen Wolfgang Dzieran fra Bad Lippspringe i Tyskland 
ISS på vej i retning af Månen. ISS ses som en lille lysende streg på himlen pga. lang eksponeringstid. 
Nedenfor Månen ses planeten Jupiter. 

Foto: Wolfgang Dzieran 



Det lykkedes også 
amatørastronomen 
Wolfgang Dzieran 
(th.) med et lidt 
dårligt indstillet 
kamera at lave et 
pudsigt videoklip^ 
hvor man ser ISS 
passere foran 
Månen. 

På billedet tv. ses 
ISS passere foran 
den ikke-oplyste 
del af Månen 



Videoklippetpet med ISS-passagen foran Månen kan ses på Wolfgang Dzierans Astroblog på adressen: http://astroblog- 
lippspringe.blogspot.eom/2011/01/10-januar-die-iss-vor-dem-mond.html 

♦ 4. ^ Du kan selv holde øje med, hvornår du kan se ISS på himlen over Danmark ved at gå ind på Tycho 
♦ ^ Brahe Planetariums hjemmeside: http://www.tycho.dk/article/view/793/l/125/ eller gå ind 

påhttp://www. heavens-above.com/, hvor du til enhver tid kan, hvor ISS og mange andre satellitter 
befinder sig. 


Observationsstof 

Indberetninger til www.ufo.dk om ufo-observationer i 2010 kan ses listen over UFO-observationer 2010. 
De senest modtagne indberetninger ses listen over UFO-observationer 1/1 - 31/3 2011. 







Det er SUFOl's vision 

at skabe fortrolighed med himlen, så flere kan identificere kendte himmelfænomener 

• at være organisationen, hvor observatører af ukendte himmelfænomener kan få hjælp til forståelsen af 
oplevelsen 

• at være organisationen, hvor man kan få information om ukendte himmelfænomener 

• at bruge vores viden til at give et balanceret syn på andre myteskabende fænomener 


Biiv mediem af SUFOI's Støttekreds 

Som medlem af SUFOrs Støttekreds er du med til at sikre organisationens økonomi og arbejdet med at undersøge 
observationer og fotografier m.v. samt oplyse om ufo-fænomener. 

Lukningen af tidsskriftet UFO-Nyt efter 52 års udgivelse betyder på ingen måde, at aktiviteterne i Skandinavisk UFO 
Information, SUFOI ophører. Vi vil fortsat arbejde med at indsamle og undersøge folks observationer og oplyse om 
usædvanlige himmelfænomener. 

Selv om arbejdet i organisationen også i fremtiden vil bygge på frivilliges ulønnede indsats, vil der fortsat være udgifter 
til bl.a. hjemmeside og andre aktiviteter. 

Vi opretter derfor en støttekreds, hvor man som medlem kan støtte SUFOI økonomisk. 

Medlemmer af SUFOI's Støttekreds vil også modtage nyt om organisationens arbejde. 

Vi håber, at rigtig mange vil fortsætte med at bakke op om vores aktiviteter ved at blive støttemedlemmer. 

Medlemskab af SUFOI's Støttekreds koster minimum kr. 200 pr. år. 

Betaling kan foretages på giro til konto 9 11 77 25 eller via netbank til konto 3113-9117725. 

Brug venligst kortkode 01 og anfør navn og adresse. 


Send ufo-mail til familie, venner og bekendte! 

Har du gode ideer til emner, vi kunne tage op til behandling, så kontakt UFO-Mails redaktionen via Skandinavisk UFO 
Information - SUFOI's mail-adresse. 

Hvis du ønsker at stifte nærmere bekendtskab med indholdet af tidligere ufo-mails, så gå til www.ufo.dk 
Under rubrikken UFO-Mail finder du alle ufo-mails fra 2002 og frem til nu. 

Søger du specielle emner, så forsøg under rubrikken Artikelarkiv eller anvend sitets søgefelt. 

Synes du, at ufo-mail er spændende oplysninger og interessant læsning, så send denne ufo-mail videre til din familie, 
dine venner og bekendte. 

så har de også muligheden for at modtage ufo-mail gratis og uforpligtende, når der sker noget nyt: 

Danske og udenlandske observationer eller fotografier, aktuelle himmelfænomener og spændende tilbud på ufo¬ 
materialer. 




